**Tenk Községi Önkormányzat Képviselő - testületének 15/2022.(III.17.) számú határozata:**

Tenk Község Önkormányzatának Képviselő-testülete Tenk Község Önkormányzatának 2022. évre vonatkozó közbeszerzési tervének módosítását megtárgyalta és jelen határozat melléklete szerint elfogadta, egyben felkéri dr. Nagy Péter jegyzőt a módosított közbeszerzési terv közzétételére Tenk Község Önkormányzat weblapján (www.tenk.hu).

Felelős: dr. Nagy Péter jegyző helyett

Takács Ibolya irodavezető

Határidő: Értelem szerint

**Tenk Községi Önkormányzat Képviselő - testületének 16/2022.(III.17.) számú határozata:**

Tenk Község Önkormányzata megvitatta a Tenk Községi Önkormányzat Képviselő-testületének 3/2022.(II.09.) számú határozatának módosítása tárgyában készült indítványt és akként rendelkezik, miszerint annak 1. pontja helyére a következő rendelkezés kerüljön:

*1. Pályázatot kell benyújtani a Magyarország 2022. évi központi költségvetéséről szóló 2021. évi XC. törvény 3. melléklete 2.1.5 pontja alapján rendkívüli önkormányzati támogatás elnyerése érdekében.*

*Felelős: Szopkó Tamás polgármester*

*Végrehajtásért felelős: dr. Nagy Péter jegyző*

*Határidő: pályázati kiírásnak megfelelően*

Felelős: Szopkó Tamás polgármester

Végrehajtásért felelős: Hevesi Közös Önkormányzati Hivatal Jegyzője

Határidő: értelem szerint

**Tenk Községi Önkormányzat Képviselő - testületének 17/2022.(III.17.) számú határozata:**

Tenk Községi Önkormányzat Képviselő- testülete megtárgyalta a Hevesi Körzeti Általános Iskola és Alapfokú Művészeti Iskola intézményátszervezésének támogatásáról készült indítványt, és mint a Hevesi Körzeti Általános Iskola és Alapfokú Művészeti Iskola Zeneművészeti Tagintézmény vagyonkezelésében lévő, 3359 Tenk, II. Rákóczi Ferenc út 2. szám alatti ingatlan tulajdonosa úgy dönt, hogy az átszervezést támogatja.

Határidő: értelem szerint

Felelős: Szopkó Tamás polgármester